cyanic-selkie/wikianc huggingface dataset:
โหด เลว ดี
เบื้องหลังและความสำเร็จ
A Better Tomorrow หรือในชื่อภาษาไทยว่า โหด เลว ดี เมื่อออกฉายแล้วประสบความสำเร็จเป็นอย่างมากทั้งรายได้และคำวิจารณ์ ถือได้ว่าเป็นภาพยนตร์ที่สร้างชื่อให้แก่ทีมผู้สร้าง โดยเฉพาะกับ จอห์น วู ผู้กำกับฯ และฉีเคอะ ผู้อำนวยการสร้าง ในส่วนของจอห์น วู นี่นับได้ว่าเป็นภาพยนตร์เรี่องแรกในชีวิตของเขาที่ประสบความสำเร็จเป็นเรื่องแรก และถือเป็นผลงานชิ้นเอกที่เป็นเสมือนเอกลักษณ์ประจำตัวมาจนถึงปัจจุบัน หลังจากก่อนหน้านั้นได้กำกับมาแล้วหลายเรื่อง หลายแนว แต่ไม่ประสบความสำเร็จเท่าไหร่นัก โดยผู้เขียนบทก็คือ จอห์น วู เองได้รับแรงบันดาลใจมาจากภาพยนตร์ฮ่องกงเรื่อง Story of a Discharged Prisoner ในปี ค.ศ. 1967 จากการกำกับของ หลงกง นำแสดงโดย หวังเหว่ย และเซียะ เสียน ภาพยนตร์ได้กลายมาเป็นแรงบันดาลใจให้กับภาพยนตร์เรื่องหลังอีกหลายเรื่อง มีการนำกลับไปสร้างใหม่ เช่น The Invincible ซึ่งเป็นภาพยนตร์เกาหลี ในปี ค.ศ. 2010 และมีการสร้างเป็นภาคต่อมาอีก 2 ภาค คือ A Better Tomorrow II ในปี ค.ศ. 1987 และ A Better Tomorrow III ในปี ค.ศ. 1989 ซึ่งกำกับโดย ฉีเคอะ
ได้รับการวิจารณ์ว่าเป็นภาพยนตร์แอ็คชั่นของฮ่องกงในแบบหักเหลี่ยมเฉือนคมดีที่สุด จนกระทั่งในอีกหลายปีต่อมาจึงมี Infernal Affairs เกิดขึ้นมา และได้รับให้ติดอันดับ 2 ภาพยนตร์ฮ่องกงยอดเยี่ยมในรอบ 60 ปี จาก 100 อันดับ และในเดือนเมษายน ปี ค.ศ. 2017 ในวาระครบรอบ 100 ปี ภาพยนตร์จีน ได้รับโหวตให้เป็นภาพยนตร์จีนที่ดีที่สุดเป็นอันดับ 2 ใน 100 อันดับอีกด้วย
410 (แก้ความกำกวม)
410 อาจหมายถึง:
โรงเรียนวัดเปี่ยมนิโครธาราม
โรงเรียนวัดเปี่ยมนิโครธาราม ตั้งอยู่ที่หมู่ 1 ตำบลหัวไทร อำเภอบางคล้า จังหวัดฉะเชิงเทรา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเมื่อ วันที่ 21 มิถุนายน พ.ศ. 2519 รับนักเรียนแบบสหศึกษา เดิมชื่อ "โรงเรียนหัวไทรวิทยา" ต่อมาเมื่อวันที่ 22 ธันวาคม พ.ศ. 2523 ได้รับพระมหากรุณาธิคุณจากองค์พระบาทสมเด็จพระเจ้าอยู่หัวภูมิพลอดุลย เดชมหาราชพระราชทานนามโรงเรียนให้ใหม่ว่า "โรงเรียนวัดเปี่ยมนิโครธาราม"
โรงเรียนมีเนื้อที่ทั้งหมด 36 ไร่ 1 งาน 88 ตารางวา  โดยท่านพระครูธรรมทีปาจารย์ เจ้าอาวาสวัดมูลเหล็ก อำเภอบ้านสร้าง จังหวัดปราจีนบุรี  ดำเนินการจัดซื้อที่ดิน  มอบให้กรมสามัญศึกษา จำนวน 35 ไร่ 2 งาน 70 ตารางวา  ต่อมาเมื่อวันที่  16  เมษายน พ.ศ. 2535 นายย้ง-นางเหมี่ยว  คงแสงไชย  ได้มอบที่ดินจำนวน  3 งาน 18 ตาราง
เดวิด เลตเทอร์แมน
เดวิด ไมเคิล เลตเทอร์แมน (David Michael Letterman) เกิดเมื่อวันที่ 12 เมษายน ค.ศ. 1947 เป็นพิธีกรรายการโทรทัศน์ชาวอเมริกันและเป็นดาราตลก เขาเป็นพิธีกรรายการโทรทัศน์ รายการทอล์กโชว์ช่วงมืดที่ชื่อ Late Show with David Letterman ออกอากาศทางช่องซีบีเอส เลตเทอร์แมนยึดรายการโทรทัศน์ช่วงมืดตั้งแต่ครั้งแรกที่ปรากฏตัวเมื่อปี ค.ศ. 1982 ในรายการ Late Night with David Letterman ซึ่งมีเพียงเพื่อนของเขา จอห์นนี คาร์สัน ซึ่งเป็นพิธีกรช่วงมืดยาวนานกว่าเขา
เลตเทอร์แมนยังเป็นโปรดิวเซอร์รายการโทรทัศน์และภาพยนตร์ บริษัทของเขาชื่อเวิลด์ไวด์แพนต์ ผลิตรายการของเขา เช่นเดียวกับรายการ The Late Late Show With Craig Ferguson เวิลด์ไวด์แพนต์ยังผลิตรายการตลกช่วงไพรม์ไทม์หลายรายการ รายการที่ประสบความสำเร็จที่สุดคือ Everybody Loves Raymond
อ้างอิง
1947
เป้ สีน้ำ
ด้านผลงานเพลง จากการชักชวนของ พ.ต.ท.ธีระชัย วัฒนะนุพงษ์ ผู้เป็นอาของเป้ สีน้ำ จึงได้บันทึกเสียงและออกอัลบั้มชุดแรกร่วมกับ วินัย พันธุรักษ์ ในปี พ.ศ. 2525 ชื่อชุดว่า “มันอาจจะสายเกินไป” โดยโปรดิวเซอร์คือ วิชัย ปุญญยันต์ และมีผลงานอัลบั้มเดี่ยว “เปเป้ แอนด์ บัตเตอร์ฟลาย” ตามออกมาในปี พ.ศ. 2527 โดยทางวง บัตเตอร์ฟลาย ทำดนตรีให้ เป้ได้พักงานดนตรีไประยะเวลานึง เนื่องจากผลงานเดี่ยวชุดแรกนี้รู้จักและฟังกันในวงแคบๆไม่ประสบความสำเร็จเท่าที่ควร จึงหันไปทำธุรกิจร้านอาหาร ทำงานศิลปะ และเขียนหนังสือ โดยได้เขียนและแต่งเพลงเก็บเอาไว้เป็นระยะ จนถึงปี พ.ศ. 2535 ได้ออกอัลบั้มชื่อว่า “บทเพลงของเธอ” โดยนำเพลงเด่นจากอัลบั้มก่อนคือเพลง “ฝากรัก” มาบันทึกเสียงใหม่ หลังจากอัลบั้มนี้เป้ได้ร่วมงานเป็นระยะเวลาสั้นๆกับวง Camera Eyes เป้มีผลงานตามออกมาอีก 2 ชุด คืออัลบั้ม “ความรัก” ในปี พ.ศ. 2539 และ “เพลงใบไม้” ในปี พ.ศ. 2543
ด้านงานศิลปะ เป้มีผลงานแสดงศิลปะเดี่ยวและกลุ่มตั้งแต่ปี พ.ศ. 2525 รวมไปถึงเป็นวิทยากรในกิจกรรมศิลปะเกี่ยวกับเยาวชนอย่างต่อเนื่อง ปัจจุบัน เป้ สีน้ำ เปิดโรงเรียนธรรมชาติบ้านริมน้ำ เพื่อจัดกิจกรรมอบรมทางศิลปะ-ดนตรี-กวี รวมไปถึงกิจกรรมเพื่อสังคมอื่นๆ อยู่ที่ ต.บางระกำ อ.บางเลน จังหวัดนครปฐม
ประเทศสิงคโปร์ในซีเกมส์ 2011
ประเทศสิงคโปร์ ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
420 (แก้ความกำกวม)
420 อาจหมายถึง:
429 (แก้ความกำกวม)
429 อาจหมายถึง:
แม่สื่อจอมป่วน
แม่สื่อจอมป่วน เป็นละครโทรทัศน์แนวโรแมนติก คอมเมดี บทประพันธ์ของภาจินต์
การสร้างเป็นละครโทรทัศน์
แม่สื่อจอมป่วน เป็นละครโทรทัศน์แนวโรแมนติก คอมเมดี จากบทประพันธ์ของ  ภาจินต์  บทโทรทัศน์โดย ส้มตำ เสาวรส   ผลิตโดย บริษัท ปภัสรา โปรดักชั่น จำกัด กำกับการแสดงโดย  จารึก สงวนพงษ์  นำแสดงโดย วีรคณิศร์ กานต์วัฒนกุล,พัชร์สิตา อธิอนันตศักดิ์,วัชรบูล ลี้สุวรรณ,ธัญยกันต์ ธนกิตติ์ธนานนท์,พัฒนพล มินทะขิน,ณธิดา ภัทรชาญไชย,ไดสุเกะ สุกี้คาวา,พชรพล ศุขอร่าม,อาทิตยา ทองวิชิต,กณิณ ปัทมนันถ์,มนตรี เจนอักษร, เหมือนแพร พานะบุตร ออกอากาศทุกวันจันทร์-พฤหัสบดี เวลา 18:50 - 20:00 น. วันศุกร์ เวลา 18:30 - 19:40 น. และวันเสาร์-อาทิตย์ เวลา 18:20 - 19:30 น. ทางช่อง 7 สี ละครแม่สื่อจอมป่วน   เริ่มตอนแรก วันเสาร์ที่ 20 มกราคม พ.ศ. 2561-26 กุมภาพันธ์ พ.ศ. 2561 ต่อจากละครสารวัตรแม่ลูกอ่อน
เรื่องย่อ
ตติยา หรือสาม (พัชร์สิตา อธิอนันตศักดิ์) สาวแก่นที่เพิ่งเรียนจบปริญญาตรี ต้องการจับคู่ให้วรกุล (อาทิตยา ทองวิชิต)เพื่อนรักกับพันตำรวจโทนินนาท บริภัณฑ์ (วัชรบูล ลี้สุวรรณ) น้าชาย จึงชวนทั้งสองมาฉลองเรียนจบที่ร้านอาหารชานเมืองกรุงเทพฯ แห่งหนึ่ง แต่พอถึงเวลา ตติยาก็ขอตัวไปเข้าห้องน้ำพักใหญ่ เพื่อเปิดโอกาสให้เพื่อนกับน้าชาย แต่ดูท่าจะไม่เป็นอย่างที่คิด เมื่อทั้งคู่ไม่ได้คิดอะไรกัน แถมนินนาทยังได้เจอขุนเขา ชนาวัธน์(วีรคณิศร์ กานต์วัฒนกุล) ทันตแพทย์หนุ่มมาดเซอร์ที่เคยร่วมงานกันพาพี่สาวมาฉลองวันเกิด วรกุลเห็นขุนเขาครั้งแรกก็ถูกใจพยายามจะคุยด้วย แต่ขุนเขาต้องรีบขอตัว เพราะเห็นวจีรัต(ณธิดา ภัทรชาญไชย) ลูกสาวนักธุรกิจที่ปู่ย่าต้องการให้เขาแต่งงานด้วยตามมาถึงร้าน
รายชื่อนักแสดง
ทันตแพทย์หนุ่มมาดเซอร์วัยประมาณ 27 ปีอารมณ์ดีแต่ก็ช่างสังเกต รักเดียวใจเดียวรัก พี่สาวมาก เรียนเก่งขยันอดทน ภายนอกไม่ดูน่าเชื่อถือเหมือนแพทย์ทั่วไป แต่มีฝีมือเป็นที่รักใคร่ของคนไข้ ย้ายมาอยู่โรงพยาบาลต่างจังหวัด เลยมาอยู่บ้านไร่ปลายฟ้าของผู้เป็นตา เพราะตาเขียนพินัยกรรมยกให้ก่อนที่จะเสียชีวิต ที่นี่ถูกกล่าวขวัญว่าเป็นบ้านผีสิงแต่ขุนเขาไม่กลัว
หญิงสาววัย 22 ปี เพิ่งเรียนจบมหาวิทยาลัย ห้าวหาญไม่กลัวใคร ฉลาดชอบทำตัวเป็นทั้งแม่สื่อและนักสืบ แต่ก็เกิดผิดพลาดเสมอ ขับเรือเก่งต่อยมวยคล่อง เพราะถือว่าเป็นลูกเจ้าของค่ายมวย แต่ยังใจร้อนบุ่มบ่าม คารมดีมีวาทศิลป์ สวยน่ารัก ลงประกวดธิดาองุ่นหวานจนได้ตำแหน่ง ลูกสาวพ่อสองเจ้าของค่ายมวยสองศิษย์หนึ่งกับแม่นราภาเจ้าของร้านขายของที่ระลึก
นายตำรวจยศพันตำรวจโทวัยประมาณ 30-35 ปี น้าชายของตติยา เป็นตำรวจตงฉิน ยึดถือความถูกต้องและจรรยาบรรณในวิชาชีพ ไม่ชอบแสดงความรู้สึกจึงเหมือนเป็นผู้ชายไม่มีหัวใจ แต่เมื่อรักใครแล้วรักจริง รู้จักกับขุนเขาเพราะขุนเขาเคยมาช่วยตรวจสอบดีเอ็นเอจากศพ สนิทกันเพราะคุยกันถูกคอ เมื่อขุนเขาย้ายมาที่เดียวกันจึงต้อนรับอย่างดี ไม่เคยมีความรักจนกระทั่งได้เจอกับพี่สาวของขุนเขา
พี่สาวขุนเขาวัยประมาณ 30 ปี เจ้าของบริษัทผลิตนิตยสารสารคดีชื่อ สารพัน ซึ่งเป็นธุรกิจของครอบครัว แต่ก็มีปัญหาจะล้มละลายเพราะไม่มีนายทุน มีนิสัยจริงจังกับทุกเรื่อง โดยเฉพาะเรื่องงานซึ่งเธอทำหน้าที่เป็นบรรณาธิการใหญ่ควบคู่ไปกับการบริหาร ด้วยรักศักดิ์ศรีของตัวเองจึงไม่ยอมรับความช่วยเหลือของใคร และไม่ยอมถูกบังคับให้แต่งงานเพื่อธุรกิจ ภายนอกดูเป็นคนดุ แต่ความจริงจิตใจดีชอบช่วยเหลือคนอื่น ชอบพอกับนินนาทเพราะความเป็นคนดีของเขา
เพื่อนรักของตติยาวัย 22 ปี ตอนเด็กเคยอาศัยอยู่ที่สวนไม่ไกลจากบ้านตติยา แต่พอเข้ามหาวิทยาลัยก็ย้ายตามครอบครัวเข้ากรุงเทพฯ อารมณ์ดีช่างพูดหัวสมัยใหม่ แต่อีกมุมก็ธรรมะธัมโม ชอบทำบุญสะเดาะเคราะห์เสมอ เมื่อเรียนจบก็กลับมาพัฒนาสวนเก่าของตัวเอง ช่วงแรก แอบชอบขุนเขา แต่เมื่อได้ใกล้ชิดกับศรัทจึงรู้ว่ามีใจให้เขามานานแล้วเช่นกัน
นักธุรกิจรุ่นใหม่ไฟแรงวัยประมาณ 30-35 ปี มีธุรกิจมากมาย แต่ที่ทำให้ร่ำรวยก็คือธุรกิจมืดทั้งค้ายาเสพติดและผลิตแบงก์ปลอม เจ้าเล่ห์ไม่กลัวใครบูชาเงินและอำนาจ ตามตื๊อหวังแต่งงานกับธาราริน เพราะตระกูลของเธอมีธุรกิจหลายประเภท เหมาะที่จะฟอกเงิน เป็นศัตรูหมายเลขหนึ่งของนินนาทตั้งแต่ครั้งที่นินนาทตามสืบเรื่องของตน
ปลัดหนุ่มวัยประมาณ 25-27 ปีใจซื่อมือสะอาดแต่ขี้โอ่ขี้คุยช่างฟ้องมาชอบตติยาจึงคอยยุให้พ่อสองเกลียดขุนเขาเป็นลูกชายเจ้าของรีสอร์ตสนิทสนมกับจักรวรรดิเพราะคิดว่าเป็นนักธุรกิจที่ดีแต่พอรู้ความจริงก็รู้สึกผิดที่ตนทำให้ตติยาต้องเดือดร้อนไปด้วย
ลูกสาวนักธุรกิจชื่อดังวัย 25-27 ปีที่ปู่กับย่าหวังให้ขุนเขาแต่งงานด้วย ปากร้าย ขี้โวยวาย ขี้หึง โมเมเอาเองว่าเป็นแฟนกับขุนเขา ตามราวีผู้หญิงทุกคนที่มาวุ่นวายกับขุนเขา แต่กลับต้องพ่ายแพ้ให้เด็กกะโปโลอย่างตติยา
จักษุแพทย์คนใหม่วัยประมาณ 27-30 ปี น้องสาวเพื่อนรักของนินนาทที่เสียชีวิตไปแล้ว นินนาทจึงดูแลอย่างน้องสาว แต่ความสนิทสนมทำให้คนรอบข้างเข้าใจผิดว่าเป็นคนรักเก่า เรียบร้อยอ่อนไหวเป็นผู้หญิงบอบบางที่ต้องทะนุถนอม
พ่อของตติยาวัย 45-50 ปีนักมวยเก่าเจ้าของค่ายมวยสองศิษย์หนึ่งปากร้ายใจดีกลัวเมียและหวงลูกสาวมองคนที่รูปลักษณ์ภายนอกเป็นอย่างแรกจึงตั้งแง่กับขุนเขาขัดขวางความรักของลูกสาวจนกระทั่งมีคนมาสะกิดเรื่องในอดีตโดยเฉพาะพ่อตาที่ไม่เคยยอมรับตนจึงได้คิด
แม่ของตติยาพี่สาวของนินนาทวัยประมาณ 45 ปี ความจริงเป็นลูกสาวนายพล แต่เพราะเลือกสามีซึ่งเป็นแค่นักมวยเลยถูกตัดออกจากกองมรดก มาอยู่บ้านสวน เป็นคนใจเย็น แต่ก็น่าเกรงขาม ทำให้พ่อสองเกรงใจตลอดเวลา
หลานสาวญาติห่างๆของพ่อสองที่พ่อสองเลี้ยงไว้ตั้งแต่เด็ก ซอยผมสั้นนิสัยคล้ายทอมบอย เป็นนักชกหญิงประจำค่ายมวย กตัญญูรู้คุณกล้าได้กล้าเสีย แต่กลัวผีเป็นที่สุด สนิทกับตติยามากเหมือนเป็นเงาตามตัว ถ้าเห็นตติยาต้องเห็นจำปี จนใครๆคิดว่าทั้งคู่เป็นคู่รักทอมดี้กันประจำ
มือขวาของจักรวรรดิซื่อสัตย์ฝีมือดี
อดีตนักแสดงประกอบที่ผันตัวมาค้ายาและทำงานให้จักรวรรดิ รูปร่างภายนอกและการแต่งกายคล้ายขุนเขาทำให้ขุนเขาถูกเข้าใจผิดบ่อยๆว่าเป็นแจ๊ค ตอนหลังถูกนินนาทจับและบังคับให้เป็นสายตำรวจฉลาดรู้จักเอาตัวรอด
ลูกชายนายธนาคารใหญ่วัย 25 ปี ที่คิดจะทำธุรกิจทัวร์ในเมืองท่องเที่ยวแห่งนี้ มาติดพันตติยา เป็นเพื่อนเก่ากับวจีรัตจึงวางแผนร้ายแยกตติยากับขุนเขา ภายนอกดูใจกล้าแต่ลึกๆขี้กลัวไม่เอาไหน
ลูกชายเสี่ยมาฤทธิ์วัย 25 ปี เจ้าของปั๊มน้ำมันรายใหญ่ ที่มีเบื้องหลังเป็นพ่อค้ายาเสพติด ใจนักเลงกล้าได้กล้าเสีย อันธพาล ไม่ฉลาด แต่ชอบอวดเก่ง
435 (แก้ความกำกวม)
435 อาจหมายถึง:
แม่สื่อจอมป่วน
รายชื่อนักแสดง
นักค้ายารายใหญ่วัย 50 ปี ศัตรูสำคัญของจักรวรรดิ เจ้าแผนการเป็นผู้วางแผนทำให้ตำรวจไขว้เขวทำให้ตัวเองทำงานง่ายขึ้น
คนในค่ายมวยที่คอยช่วยสองดูแลตติยา แต่ไม่ค่อยเก่งและมักตามตติยาไม่ทัน
ลูกน้องสารวัตรนินนาทออกปฏิบัติภารกิจกับหมวดศรัทเป็นประจำ เป็นคนอารมณ์ดีมีอารมณ์ขันตลอดเวลา
นักแสดงรับเชิญ
พลเอกนภกานต์บริภัณฑ์พ่อของนราภาและนินนาท เป็นตาของตติยาวัยประมาณ 65-70 ปี ปากแข็งขี้สงสาร ชอบคนเก่ง ท่านตัดขาดกับนราภาที่ดื้อรั้นไปแต่งงานกับคนที่ท่านกับภรรยาไม่ชอบ จนกระทั่งได้มาเจอตติยา หลานสาวช่างเจรจาก็เริ่มใจอ่อนลง
แม่หมอวัจน์น้องสาวของท่านนายพลนภกานต์ เป็นน้าสาวของนราภากับนินนาท มีศักดิ์เป็นยายเล็กของตติยา ถูกสามีปอกลอกจนมีอารมณ์คุ้มดีคุ้มร้าย เกลียดอรอัชฌาเพราะคิดว่าจะมาจับลูกชายตนหวังจะได้สมบัติในส่วนของหลานสาวคนโต แต่เมื่อพี่ชายได้พบหลานสาวก็ริษยา แต่เพราะคารมของตติยาทำให้อาการนิโลบลดีขึ้น และหลงหลานไม่ต่างกับพี่ชาย
ลูกพี่ลูกน้องกับนราภาและนินนาท มีศักดิ์เป็นน้าของตติยาวัยประมาณ 27-30 ปี เคร่งเครียดจริงจังกับทุกเรื่อง เพราะถูกแม่กดดันด้วยเป็นความหวังเดียว รักอรอัชฌา เพราะทำงานที่เดียวกัน แต่ถูกแม่กีดกันและบังคับให้แต่งงานกับมัทนีย์ แต่หมอวัจน์บ่ายเบี่ยงเรื่อยมา
พี่ชายวรกุลเพื่อนร่วมรุ่นสมัยมัธยมของศรัทวัยเบญจเพส พูดน้อยต่อยหนัก ใจดี มีน้ำใจนักกีฬา เคยถูกตติยาเอาชื่อไปแอบอ้างว่าเป็นแฟน ชอบตติยาจริงเมื่อกลับมาเจอกันอีกก็คิดอยากสานสัมพันธ์ แต่พอเห็นว่าตติยามีคนที่พร้อมจะดูแลก็ยอมหลีกทางให้
คนเฝ้าบ้านไร่ปลายฟ้าวัยประมาณ 30 ปี ลูกชายลุงก่ำคนสนิทของตาขุนเขา เมื่อลุงก่ำและตาของขุนเขาเสียกล้าก็ดูแลบ้านไร่ปลายฟ้า เพื่อรอทายาทมารับมรดก เป็นคนสร้างเรื่องผีเพื่อไม่ให้ขโมยเข้าบ้าน
440 (แก้ความกำกวม)
440 อาจหมายถึง:
ฌอน โอพราย
ฌอน ริชาร์ด โอพราย (Sean Richard O'Pry;เกิด 5 กรกฎาคม ค.ศ. 1989) นายแบบชาวอเมริกันจากเมืองเคนเนซอร์ รัฐจอร์เจีย
ชีวิตช่วงต้น
โอพรายเป็นชาวไอริชและชาวอเมริกันพื้นเมือง เขามีพี่ชายและน้องสาว เขาจบจากโรงเรียนมัธยมนอร์ทคอปป์ และเขาชอบเล่นกีฬาบาสเกตบอล เบสบอล และฟุตบอลในโรงเรียนมัธยม
อาชีพ
ในปี ค.ศ. 2006 โอพรายอายุได้ 17 ปี เขาถูกทาบทามให้ถ่ายภาพบนมายสเปซโดย โนล มาริน
ตั้งแต่นั่นเป็นต้นมาโอพรายได้มีความสำคัญ เขาถ่ายแคมเปญและนิตยสารต่าง ๆ มากมาย คือ เคลวิน ไคล์, จอร์โจ อาร์มานี, เวอร์ซาเช, โดลเช่ แอนด์ กาบบานา, ราล์ฟ ลอเรน, มาสสิโม ดุตติ, Gianfranco Ferré, เอชแอนด์เอ็ม, ซารา, อาร์มานียีนส์, มาร์ค เจคอบส์, เอ็มโพริโอ อาร์มานี, ลาคอสต์, DSquared², อเมริกัน อีเกิล, บอตเตก้า เวเนต้า, ดีเคเอ็นวาย, เฟนดิ, จีคิว, Dazed & Confused, วี, Details, Barneys New York, ยูนิโคล่, D2, เบลสตาฟฟ์, Bloomingdale's, แก๊ป, ดีเซล, เอรีนา, JOOP! และNuméro Homme
443 (แก้ความกำกวม)
443 อาจหมายถึง:
ฌอน โอพราย
อาชีพ
เขาเดินแบบเปิดให้กับแบรนด์เวอร์ซาเช, แซงต์ โลรองต์ ปารีส, จีวองชี่ และซัลวาทอร์เร เฟอร์รากาโม เดินปิดให้กับแบรนด์มอสคิโน, Trussardi, เซนญ่า และบัลแมง ร่วมถึงยังร่วมเดินให้กับแบรนด์อื่น ๆ อีก เช่น โรเบอร์โต คาวาลลี, หลุยส์ วิตตอง, ชาแนล, ไมเคิล คอร์ส และแอร์แม็ส ในเดือนพฤศจิกายน ค.ศ. 2011 โอพรายได้รับคัดเลือกให้เป็นดาวบนแคมเปญน้ำหอมของ Spicebomb และวิคเตอร์แอนด์รอล์ฟ
โอพรายยังได้ร่วมถ่ายทำในมิวสิกวีดีโอของมาดอนน่า ในเพลงเกิร์ลกอนไวลด์ และเพลงแบลงก์สเปซ ของเทย์เลอร์ สวิฟต์
ความสำเร็จ
ในปี ค.ศ. 2008 โอพรายได้ถูกจัดอันดับนายแบบที่ประสบผลความสำเร็จมากที่สุดในโลก อันดับที่ 8 ปีถัดมาเขาได้ถูกจัดอันดับให้อยู่ที่อันดับที่ 1 เมื่อเดือนกันยายน ค.ศ. 2013 โอพรายได้ถูกจัดอันดับในเว็บไซต์ Models.com ในตำแหน่งนายแบบที่ประสำผลความสำเร็จมากที่สุดในโลกในรายการ "ท็อป50" เขาดำรงตำแหน่งดังกล่าวเป็นเวลาสองปี
ในปี ค.ศ. 2015 โอพรายอยู่ในตำแหน่งของเว็บไซต์ Models.com คือ 'Supers Men', Sexiest Men' และ 'Money Guys' ในปีเดียวกันนิตยสารโว้กได้จัดอันดับให้เขาอยู่ในลำดับที่ 5 ของ 'Top 10 Male Models of All Time'
ตำบลในเมือง (อำเภอพิมาย)
ในเมือง เป็นตำบลแห่งหนึ่งในอำเภอพิมาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลพิมาย และ องค์การบริหารส่วนตำบลในเมือง
การปกครองส่วนท้องถิ่น
พื้นที่ของตำบลในเมือง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
444 (แก้ความกำกวม)
444 อาจหมายถึง:
458 (แก้ความกำกวม)
458 อาจหมายถึง:
อบ วสุรัตน์
นายอบ วสุรัตน์ เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์
เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ม.ป.ช., ม.ว.ม. ณ เมรุหลวงหน้าพลับพลาอิศริยาภรณ์ วัดเทพศิรินทราวาส
การทำงาน
อบ วสุรัตน์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526 จนกระทั่งในเดือนกันยายน พ.ศ. 2528 เขาได้ขอลาออกจากตำแหน่ง ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529
นายอบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรค
กีฬาสกีข้ามทุ่งในโอลิมปิกเยาวชนฤดูหนาว 2020 – ประเภทบุคคลหญิง คลาสสิก 5 กิโลเมตร
กีฬาสกีข้ามทุ่งในโอลิมปิกเยาวชนฤดูหนาว 2020 ประเภทบุคคลหญิง คลาสสิก 5 กิโลเมตร เป็นการแข่งขันกีฬาสกีข้ามทุ่งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 21 มกราคม ค.ศ.2020 โดยได้จัดขึ้นที่ Vallée de Joux Cross-Country Centre ซึ่งการแข่งขันกีฬาสกีข้ามทุ่งครั้งนี้มีนักกีฬาเข้าร่วมแข่งขัน 79 คน จาก 40 ประเทศ
ผู้ที่ได้รับรางวัลชนะเลิศเหรียญทองคือ Märta Rosenberg นักกีฬาจากประเทศสวีเดน
ผลการแข่งขัน
เริ่มแข่งขันเวลา 11:00 น.
ธัชพล เสือทองคำ
ธัชพล เสือทองคำ ชื่อเล่น โซ่ (เกิด 19 ธันวาคม พ.ศ. 2538) เป็นนักแสดงและพิธีกรชาวไทย สังกัดสถานีโทรทัศน์ไทยทีวีสีช่อง 3
การศึกษา
โซ่จบการศึกษาระดับมัธยมจากโรงเรียนสวนกุหลาบวิทยาลัย (รุ่น 132) และปัจจุบันกำลังศึกษาอยู่ที่สาขาวิชาการภาพยนตร์และวีดิทัศน์คณะนิเทศศาสตร์ มหาวิทยาลัยรังสิต
ประวัติ
โซ่เริ่มมีผลงานในแวดวงบันเทิงที่เป็นที่รู้จักอย่างกว้างขวางหลังจากที่ได้รับติดต่อให้เข้ามาเป็นหนึ่งในสมาชิกรุ่นที่ 6 ของแฟรนไชส์ สตรอเบอรี่ชีสเค้ก ร่วมกับสมาชิกอีก 8 คน โดย โซ่เป็นหนึ่งในสมาชิกไม่กี่คนที่ได้ดำเนินรายการทุกเทปตั้งแต่เปิดตัวและเป็นสมาชิกเพียงคนเดียวที่มีช่วงในการดำเนินรายการเป็นของตนเองแยกต่างหากจากพิธีกรคนอื่น คือช่วง "ไม่หิวจริงเหรอ" นอกจากนี้โซ่ยังมีผลงานถ่ายแบบลงนิตยสารชื่อดังมากมาย เช่น ILIKE, F3, Candy จนกระทั่งเข้าศึกษาต่อในระดับมหาวิทยาลัยจึงได้เริ่มรับงานละครอันส่งผลให้โซ่มีชื่อเสียงมากยิ่งขึ้นจากการรับบท "เดี่ยว" ในละครดราม่าเข้มข้นเรื่อง เหยื่อพยาบาท
502 (แก้ความกำกวม)
502 อาจหมายถึง:
ณรงค์ กิตติขจร
พันเอก ณรงค์ กิตติขจร (21 ตุลาคม พ.ศ. 2476 —) เป็นอดีตนายทหาร, อดีตนักการเมือง และเป็นบุตรชายของอดีตนายกรัฐมนตรีไทยคนที่ 10 อีกทั้งยังเป็นบุตรเขยของ จอมพล ประภาส จารุเสถียร
ประวัติ
เป็นหนึ่งใน 3 บุคคลของฝ่ายรัฐบาลที่ถูกกล่าวถึงมากที่สุดในเหตุการณ์ 14 ตุลา ปี 2516 ที่มีผู้เสียชีวิตถึง 77 ราย ส่งผลให้ พ.อ. ณรงค์ กิตติขจร, จอมพล ถนอม กิตติขจร และจอมพล ประภาส จารุเสถียร ต้องออกจากประเทศภายหลังเหตุการณ์สงบลง พ.อ. ณรงค์ กิตติขจร ก็ได้เดินทางกลับประเทศไทย และได้ลงเล่นการเมือง โดยเข้าร่วมงานกับพรรคเสรีนิยม และเขาได้รับเลือกเป็น ส.ส. ด้วยกัน 2 สมัย นอกจากนี้แล้ว พ.อ. ณรงค์ กิตติขจร ยังถูกสงสัยว่าอยู่เบื้องหลังการบงการสั่งฆาตกรรมนักธุรกิจและศัตรูทางการเมืองอีกมากมาย โดยอาศัยอำนาจที่มีอยู่ในสมัยที่รุ่งเรือง ปิดคดีความต่างๆ และไม่ถูกหยิบยกขึ้นมากล่าวถึงอีกเลย
ชีวิตส่วนตัว
พ.อ. ณรงค์ เป็นบุตรชายของจอมพล ถนอม กิตติขจร นายกรัฐมนตรี และเป็นบุตรเขยของ จอมพล ประภาส จารุเสถียร รัฐมนตรีว่าการกระทรวงมหาดไทย และอธิบดีกรมตำรวจ เพราะได้สมรสกับนางสุภาพร กิตติขจร บุตรสาวคนที่ 3 ของจอมพล ประภาส ซึ่งรู้จักคุ้นเคยกับมาตั้งแต่อายุได้ 5-6 ขวบ และได้ขอแต่งงานเมื่อคุณสุภาพรอายุได้เพียง 18 ปีเท่านั้น (ในขณะนั้น พ.อ. ณรงค์ ติดยศ"ร้อยตรี") โดยมีบุตร-ธิดารวม 4 คน ได้แก่
การรับราชการ
พ.อ. ณรงค์ กิตติขจร ได้ดำรงตำแหน่งเป็นผู้ช่วยเลขาธิการคณะรัฐประหาร (รัฐประหารในประเทศไทย 17 พฤศจิกายน พ.ศ. 2514) เมื่อการรัฐประหารเสร็จสิ้นลง ได้ดำรงตำแหน่งรองเลขาธิการคณะกรรมการตรวจและติดตามผลการปฏิวัติราชการ (ก.ต.ป.) และเป็นผู้บังคับบัญชากองพันที่ 2 กรมทหารราบที่ 11 รักษาพระองค์ (ร.11 พัน.2 รอ.)
ส่วนบทบาทของ พ.อ. ณรงค์ กิตติขจร ถูกกล่าวหาว่าเป็นผู้ขึ้นเฮลิคอปเตอร์และเป็นผู้กราดยิงกระสุนจริงจากเฮลิคอปเตอร์ลงมายังผู้ชุมนุมที่อยู่เบื้องล่าง แต่ พ.อ. ณรงค์ ได้ปฏิเสธในเรื่องนี้มาโดยตลอด
การเมือง
หลังสถานการณ์ทางการเมืองสงบลง พ.อ. ณรงค์ ได้เดินทางกลับมายังประเทศไทย และลงสมัคร ส.ส. จังหวัดพระนครศรีอยุธยา สังกัดพรรคชาติไทย ในปี พ.ศ. 2526 และเข้าร่วมกับพรรคการเมืองชื่อพรรค "เสรีนิยม" ซึ่งมี ปรีดา พัฒนถาบุตร เป็นหัวหน้าพรรค และต่อมาได้เปลี่ยนแปลงกรรมการบริหารโดย พ.อ.ณรงค์ เข้ารับตำแหน่งหัวหน้าพรรคแทน เขาได้ลงสมัคร ส.ส. ในจังหวัดเดิม ได้รับเลือกตั้งมาอีก 2 สมัย ในปี พ.ศ. 2529 และ พ.ศ. 2531 และ ยังได้รับแต่งตั้งเป็น สมาชิกสภานิติบัญญัติแห่งชาติ ปี 2534
ในเดือนตุลาคม พ.ศ. 2546 นายเทพมนตรี ลิมปพยอม นักวิชาการอิสระด้านประวัติศาสตร์ ได้เปิดตัวหนังสือมา 2 เล่ม ชื่อ "ลอกคราบ 14 ตุลา ดักแด้ประวัติศาสตร์การเมืองไทย" และ "พันเอก ณรงค์ กิตติขจร 30 ปี 14 ตุลา ข้อกล่าวหาที่ไม่สิ้นสุด" โดยมีเนื้อหาอ้างอิงจากเอกสารราชการลับในเหตุการณ์ 14 ตุลา ซึ่งมีเนื้อหาว่าทั้ง พ.อ. ณรงค์ และจอมพล ถนอม มิได้เป็นผู้สั่งการในเหตุการณ์ 14 ตุลา
จังหวัดคย็องกี
จังหวัดคย็องกี เป็นจังหวัดที่มีประชากรมากที่สุดในเกาหลีใต้ โดยมีซูว็อนเป็นเมืองหลวงของจังหวัด กรุงโซลซึ่งเป็นเมืองหลวงและเมืองที่ใหญ่ที่สุดของประเทศตั้งอยู่ใจกลางของจังหวัดนี้ แต่มีการปกครองแยกไปจากจังหวัดคย็องกี โดยมีฐานะเป็นการปกครองระดับจังหวัดในชื่อ นครพิเศษ ตั้งแต่ปี พ.ศ. 2489 อินช็อน เมืองที่ใหญ่เป็นอันดับที่ 3 ก็ตั้งอยู่บริเวณอ่าวของจังหวัดคย็องกี แต่ก็มีการปกครองแยกออกไปจากจังหวัดคย็องกีเช่นเดียวกับโซล โดยมีฐานะเป็นการปกครองระดับจังหวัด ในชื่อ มหานคร ตั้งแต่ปี พ.ศ. 2524 โดยสามเขตนี้ (จังหวัดคย็องกี นครพิเศษโซล และมหานครอินช็อน) มีพื้นที่รวมกัน 11,730 ตร.กม. และมีประชากรรวมกัน 22,766,850 คน (ปี พ.ศ. 2548) ถือเป็นจำนวนร้อยละ 48 ของประชากรทั่วทั้งเกาหลีใต้
เขตการปกครอง
จังหวัดคย็องกีแบ่งเขตการปกครองออกเป็น 28 นครหรือชี (시, 市) และ 3 อำเภอหรือคุน (군, 郡) ทั้งนี้ หลายอำเภอในจังหวัดคย็องกีได้รับการยกฐานะเป็นนครอันเนื่องมาจากอิทธิพลของแผนพัฒนาเมืองใหม่ของกรุงโซล ทำให้มีนครใหญ่หลายแห่งตั้งอยู่ทางส่วนใต้ของจังหวัด
เขตการปกครองอ้างสิทธิ์
จังหวัดคย็องกียังมีพื้นที่ที่ปัจจุบันอยู่ภายใต้การควบคุมของเกาหลีเหนือ
504 (แก้ความกำกวม)
504 อาจหมายถึง:
เทศบาลตำบลบางนกแขวก
บางนกแขวก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางนกแขวก และพื้นที่ทั้งหมดของหมู่ที่ 6 ของตำบลบางคนที ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลบางนกแขวกที่จัดตั้งขึ้นใน พ.ศ. 2506 ซึ่งเป็นสุขาภิบาลแห่งที่สองของอำเภอบางคนทีและจังหวัดสมุทรสงคราม แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,688 คน
พื้นที่เทศบาลตำบลตั้งอยู่ทางทิศตะวันตกของอำเภอบางคนที จังหวัดสมุทรสงคราม อยู่ห่างจากที่ว่าการอำเภอบางคนทีประมาณ 11 กิโลเมตร ศาลากลางจังหวัดสมุทรสงครามประมาณ 31 กิโลเมตร อยู่ห่างจากกรุงเทพมหานครประมาณ 454 กิโลเมตร มีพื้นที่รับผิดชอบ 3.792 ตารางกิโลเมตร เป็นที่ตั้งของอาสนวิหารแม่พระบังเกิด สร้างขึ้นตั้งแต่ พ.ศ. 2433 โดยบาทหลวงเปาโล ซัลมอน มิชชันนารีชาวฝรั่งเศส และเป็นปลายของคลองดำเนินสะดวก ซึ่งเชื่อมกับแม่น้ำแม่กลองที่ตลาดบางนกแขวกเก่าแก่ที่มีอายุกว่า 100 ปี ซึ่งเป็นตลาดริมน้ำที่ยาวที่สุดของจังหวัด มีประตูน้ำบางนกแขวกสร้างขึ้นเป็นทางปล่อยเรือเข้าออกคลองซึ่งมีมากมายในสมัยก่อน
ก่อนปี พ.ศ. 2500 ในร่องสวนผลไม้ชาวบ้านนิยมปลูกข้าวไว้สำหรับรับประทานในครัวเรือน และบริเวณตลาดร้อยปีปากคลองบางนกแขวกมีศาลพ่อปู่ตั้งอยู่ ด้านหลังตลาดร้อยปีปากคลองบางนกแขวกมี โรงงิ้ว และซอยโรงฝิ่นเพื่อเป็นทางเข้า - ออกจากหน้าตลาดสู่หลังตลาด มีโรงหนัง โรงปั่นไฟฟ้า ซึ่งเป็นของชาวตลาดร้อยปีปากคลองบางนกแขวก
กีฬาสกีข้ามทุ่งในโอลิมปิกเยาวชนฤดูหนาว 2020 – ประเภทบุคคลชาย ฟรีสไตล์สปรินท์
ผู้ที่ได้รับรางวัลชนะเลิศเหรียญทองคือ Edvin Anger นักกีฬาจากประเทศสวีเดน
พระยาพหลโยธินรามินทรภักดี (นพ พหลโยธิน)
นายพลโท พระยาพหลโยธินรามินทรภักดี (22 เมษายน พ.ศ. 2414 - 17 พฤศจิกายน พ.ศ. 2462) นามเดิม นพ นามสกุล พหลโยธิน อดีตนายทหารและขุนนางชาวสยาม อดีตองคมนตรี อดีตสมุหเทศาภิบาลมณฑลนครราชสีมา อดีตผู้บัญชาการกองพลที่ ๔ มณฑลราชบุรี อดีตราชองครักษ์เวร อดีตราชองครักษ์พิเศษ และผู้ขอพระราชทานนามสกุล "พหลโยธิน" ซึ่งเป็นนามสกุลพระราชทานลำดับที่ 468 เป็นพี่ชายต่างมารดาของ พลเอก พระยาพหลพลพยุหเสนา (พจน์ พหลโยธิน) หัวหน้า คณะราษฎร และอดีต นายกรัฐมนตรี ของไทย และเป็นบิดาของนาย แนบ พหลโยธิน หนึ่งในสมาชิกของ คณะราษฎร และอดีตรัฐมนตรี
ประวัติ
พลโท พระยาพหลโยธินรามินทรภักดี เกิดเมื่อวันเสาร์ เดือน ๖ ขึ้น ๔ ค่ำ ปีมะเมีย จุลศักราช ๑๒๓๓ ตรงกับวันที่ 22 เมษายน พ.ศ. 2414 เป็นบุตรชายของ พันเอก พระยาพหลพลพยุหเสนา (กิ่ม พหลโยธิน) ข้าหลวงเดิมใน พระบาทสมเด็จพระจุลจอมเกล้าเจ้าอยู่หัว ซึ่งได้นำบุตรชายของตนเข้าถวายตัวเป็นมหาดเล็กตั้งแต่เด็ก และเข้าเรียนที่ โรงเรียนสราญรมย์ จากนั้นจึงได้เข้าเรียนหนังสือในสำนักของ พระยาศรีสุนทรโวหาร (น้อย อาจารยางกูร) และ ขุนปรีชานุสาสน์
ต่อมาเมื่อมีการตั้งโรงเรียนนายร้อยทหารบกขึ้นที่วังสราญรมย์นายนพมหาดเล็กจึงได้เข้าศึกษาที่โรงเรียนนายร้อยทหารบกสราญรมย์กระทั่งจบการศึกษาและได้รับพระราชทานยศ ร้อยตรี เมื่อปี พ.ศ. 2431 จากนั้นจึงได้เจริญก้าวหน้าในราชการขึ้นเรื่อย ๆ จนมียศทหารและบรรดาศักดิ์สุดท้ายที่ พลโท พระยาพหลโยธินรามินทรภักดี
ด้านชีวิตครอบครัวสมรสกับ คุณหญิงล้วน (สกุลเดิม จารุจินดา) มีบุตรชายคนสำคัญคือนาย แนบ พหลโยธิน หนึ่งในสมาชิกของ คณะราษฎร ผู้ชักชวน พันเอก พระยาพหลพลพยุหเสนา (พจน์ พหลโยธิน) ผู้เป็นอาให้เป็นหัวหน้าคณะราษฎร
เหตุโจมตีสถานีรถไฟกรามาตอสก์
ในวันที่ 8 เมษายน พ.ศ. 2565 ระหว่างการรุกรานยูเครนโดยรัสเซีย ขีปนาวุธของรัสเซีย   ได้โจมตีสถานีรถไฟชุมทางในเมืองกรามาตอสก์ ทางตอนเหนือของแคว้นดอแนตสก์ ประเทศยูเครน การโจมตีดังกล่าวส่งผลให้มีพลเรือนเสียชีวิต 63 คน (รวมถึงเด็ก 9 คน) และบาดเจ็บ 150 คน (รวมถึงเด็ก 34 คน) ทางการรัสเซียปฏิเสธความรับผิดชอบและโทษว่ายูเครนเป็นฝ่ายโจมตี
ภูมิหลัง
ระหว่างการรุกรานของรัสเซียซึ่งเริ่มขึ้นเมื่อวันที่ 24 กุมภาพันธ์ กองกำลังรัสเซียบุกเข้ายูเครนโดยมีเป้าหมายเพื่อช่วยเหลือกองกำลังแบ่งแยกดินแดนของสาธารณรัฐประชาชนดอแนตสก์และสาธารณรัฐประชาชนลูฮันสก์ในการยึดพื้นที่แคว้นดอแนตสก์และแคว้นลูฮันสก์ส่วนที่รัฐบาลยูเครนควบคุม ทหารของกองทัพยูเครนที่ประจำการในเมืองสลอวิยันสก์และเมืองกรามาตอสก์มีบทบาทสำคัญในการต่อต้านการรุกของรัสเซีย
ในคืนวันที่ 7 เมษายน ช่องเทเลแกรมช่องหนึ่งที่สนับสนุนรัสเซียเตือนพลเรือนไม่ให้อพยพออกจากเมืองสลอวิยันสก์และเมืองกรามาตอสก์ด้วยรถไฟ จากนั้นเมื่อเวลาประมาณ 10:10 น. ของเช้าวันรุ่งขึ้น ก่อนเกิดเหตุโจมตีสถานีรถไฟกรามาตอสก์ไม่ถึงชั่วโมง กระทรวงกลาโหมรัสเซียประกาศว่าฝ่ายตนได้โจมตีสถานีรถไฟในเมืองสลอวิยันสก์ เมืองปอกร็อวสก์ และเมืองบาร์วินกอแวโดยใช้ "ขีปนาวุธอากาศที่มีความแม่นยำสูง"
การโจมตี
ตามรายงานของรัฐบาลยูเครน ในเช้าวันที่ 8 เมษายน พลเรือนยูเครนจำนวนระหว่าง 1,000–4,000 คน (ซึ่งส่วนใหญ่เป็นผู้หญิงและเด็ก) กำลังรอขึ้นรถไฟที่สถานีกรามาตอสก์เพื่ออพยพออกจากพื้นที่ซึ่งกำลังถูกรัสเซียยิงถล่มอย่างหนัก
เมื่อเวลา 10:28 น. (ตามเวลาท้องถิ่น) ขีปนาวุธทิ้งตัวลูกหนึ่งพร้อมหัวรบที่บรรจุระเบิดลูกปรายได้พุ่งเข้ามาทางสถานีรถไฟกรามาตอสก์ เมื่อใกล้ถึงสถานีรถไฟ ขีปนาวุธได้แตกออกกลางอากาศและปล่อยระเบิดขนาดเล็ก 50 ลูกตกสู่อาคารสถานีรถไฟ ชานชาลา รางรถไฟ รถไฟ รถยนต์หน้าสถานี และพื้นที่โดยรอบซึ่งมีผู้คนรวมตัวกันอยู่จำนวนมาก ผู้ปฏิบัติงานช่วยเหลือจากเวิลด์เซนทรัลคิตเชินซึ่งอยู่ในเหตุการณ์เล่าว่าเขาได้ยิน "เสียงระเบิดดังขึ้น 5–10 ครั้ง"
สื่อของยูเครนเริ่มทยอยรายงานเหตุการณ์ตั้งแต่เวลาประมาณ 10:45 น. รายงานข่าวต่าง ๆ บรรยายสภาพที่เกิดเหตุว่าเต็มไปด้วยกองเลือด ศพผู้เสียชีวิตเกลื่อนกลาดท่ามกลางกระเป๋าเดินทางที่ถูกทิ้งไว้ ผู้เสียชีวิตและผู้บาดเจ็บหลายคนแขน ขา และอวัยวะอื่น ๆ ฉีกขาด และหลายคนมีบาดแผลฉกรรจ์ตามร่างกาย หน่วยเผชิญเหตุเบื้องต้น อาสาสมัครประจำสถานี และประชาชนทั่วไปช่วยกันดำเนินการปฐมพยาบาลแก่ผู้บาดเจ็บ คนขับรถพยาบาลคนหนึ่งซึ่งมาถึงที่เกิดเหตุไม่กี่นาทีให้หลังเล่าว่า "ผู้คนกรีดร้องกันระงม ร้องอย่างเจ็บปวดมาก ๆ ผมได้ยินเสียงร้องของคนที่มีชีวิตอยู่เหลือเพียง 20–40 วินาที ได้ยินเสียงร้องครั้งสุดท้ายก่อนเขาตาย ผมเห็นแขนขา เห็นแขนขาของเด็กหล่นอยู่ตามพื้น ผมเห็นหัวคนกลิ้งอยู่ที่พื้น"
ในตอนแรกมีการระบุว่าอาวุธที่ใช้ในการก่อเหตุคือขีปนาวุธทิ้งตัวอิสคันเดียร์ แต่ต่อมา เปาลอ กือรือแลนกอ ผู้ว่าการแคว้นดอแนตสก์ ระบุว่าน่าจะเป็นขีปนาวุธตอชคาอูที่บรรจุระเบิดลูกปรายมากกว่า ทีมสืบสวนของฮิวแมนไรตส์วอตช์สำรวจพบจุดที่ระเบิดปะทุรวมทั้งสิ้น 32 จุด กระจายทั่วพื้นที่ 55,000 ตารางเมตร
512 (แก้ความกำกวม)
512 อาจหมายถึง:
เหตุโจมตีสถานีรถไฟกรามาตอสก์
ปฏิกิริยา
มิเชล บาเชเล ข้าหลวงใหญ่สิทธิมนุษยชนแห่งสหประชาชาติ กล่าวว่าเหตุโจมตีครั้งนี้ "เป็นสัญลักษณ์ของความล้มเหลวในการปฏิบัติตามหลักการแบ่งแยกพลรบกับพลเรือน หลักการห้ามโจมตีโดยไม่เลือกเป้าหมาย และหลักการใช้ความระมัดระวังก่อนการสู้รบซึ่งบัญญัติไว้ในกฎหมายมนุษยธรรมระหว่างประเทศ"
ดูญา มิยาตอวิช กรรมาธิการสภายุโรปเพื่อสิทธิมนุษยชน กล่าวว่า "การโจมตีเขตเมืองที่มีประชากรหนาแน่นของยูเครนเป็นการกระทำอีกอย่างหนึ่งที่แสดงถึงความไม่ใส่ใจต่อชีวิตพลเรือนอย่างโจ่งแจ้ง ซึ่งตอนนี้กลายเป็นลักษณะประจำของการรุกรานทางทหารคราวนี้อย่างน่าเศร้า"
วอลอดือมือร์ แซแลนสกึย ประธานาธิบดียูเครน กล่าวว่า "นี่คือความชั่วร้ายที่ไม่มีขอบเขต ถ้าพวกเขาไม่ถูกลงโทษ พวกเขาก็จะไม่หยุด"
อัวร์ซูลา ฟ็อน แดร์ ไลเอิน ประธานคณะกรรมาธิการยุโรปซึ่งเดินทางเยือนยูเครนในวันเกิดเหตุ ประณามการโจมตีครั้งนี้ว่า "น่ารังเกียจ" ฌ็อง-อีฟว์ เลอ ดรีย็อง รัฐมนตรีว่าการกระทรวงการต่างประเทศฝรั่งเศส บรรยายการโจมตีครั้งนี้ว่าเป็น "อาชญากรรมต่อมนุษยชาติ" ที่ไม่สามารถปล่อยให้ลอยนวลได้ ขณะที่เบน วอลเลซ รัฐมนตรีว่าการกระทรวงกลาโหมสหราชอาณาจักร ประณามการโจมตีครั้งนี้ว่าเป็นอาชญากรรมสงคราม
อังตอนียู กูแตรึช เลขาธิการสหประชาชาติ กล่าวถึงการโจมตีด้วยขีปนาวุธครั้งนี้ว่าเป็นสิ่งที่ "ยอมรับไม่ได้โดยสิ้นเชิง"
ออแลกซันดร์ กามือชิน ผู้ว่าการรถไฟยูเครน กล่าวถึงเหตุการณ์นี้ว่าเป็น "การโจมตีที่พุ่งเป้าไปที่โครงสร้างพื้นฐานสำหรับผู้โดยสารรถไฟและผู้อยู่อาศัยในเมืองกรามาตอสก์" หน่วยความมั่นคงยูเครนเริ่มกระบวนการดำเนินคดีตามมาตรา 438 แห่งประมวลกฎหมายอาญา
จัสติน บรองก์ นักวิเคราะห์จากราชสถาบันสหบริการ (Royal United Services Institute) กล่าวว่ารัสเซียมีเป้าหมายที่จะสร้างความเสียหายให้กับโครงสร้างพื้นฐานด้านการขนส่งของยูเครน เพื่อทำให้กองกำลังยูเครนเคลื่อนพลไปในภูมิภาคดอนบัสได้ลำบาก นอกจากนี้เขายังชี้ว่ารัสเซียเลือกใช้ขีปนาวุธประเภทตอชคาอูเพื่อ "ทำให้สถานการณ์ซับซ้อนขึ้น" เนื่องจากกองทัพยูเครนก็ใช้ขีปนาวุธประเภทนี้เช่นกัน กระทรวงกลาโหมสหรัฐเน้นย้ำว่ารัสเซียเป็นผู้รับผิดชอบในเหตุโจมตี รวมทั้งเน้นย้ำความสำคัญทางยุทธศาสตร์ของชุมทางรถไฟแห่งนี้
ปฏิกิริยาจากรัสเซียและผู้สนับสนุน
ในตอนแรก บรรดาสื่อของรัฐรัสเซียและช่องเทเลแกรมที่สนับสนุนรัสเซีย อ้างว่ารัสเซียเพิ่งประสบความสำเร็จในการโจมตีทางอากาศต่อเป้าหมายการขนส่งทางทหารแห่งหนึ่งในเมืองกรามาตอสก์ อย่างไรก็ตาม เมื่อเป็นที่ปรากฏชัดว่ามีขีปนาวุธคร่าชีวิตพลเรือนจำนวนมากที่สถานีรถไฟกรามาตอสก์ จึงมีการแก้ไขและลบรายงานก่อนหน้าทิ้ง รัฐบาลรัสเซียปฏิเสธความรับผิดชอบต่อเหตุโจมตี และกระทรวงกลาโหมรัสเซียระบุว่าเป็นกลลวงของยูเครน โดยอ้างว่ากองกำลังยูเครนเป็นผู้ยิงขีปนาวุธมาจากเมืองดอบรอปิลเลียทางทิศตะวันตกเฉียงใต้ของกรามาตอสก์
สื่อรัสเซียยังกล่าวด้วยว่าหมายเลขลำดับของขีปนาวุธที่ตกในที่เกิดเหตุนั้นอยู่ในพิสัยเดียวกันกับที่กองกำลังยูเครนใช้ อย่างไรก็ตาม ในกรณีนี้ไม่สามารถใช้หมายเลขลำดับในการพิสูจน์ว่าฝ่ายใดเป็นผู้ยิงขีปนาวุธ เนื่องจากขีปนาวุธประเภทตอชคาอูทั้งหมดผลิตจากโรงผลิตเพียงแห่งเดียวในรัสเซียและกระจายจากที่นั่นไปทั่วสหภาพโซเวียต จึงส่งผลให้ตอชคาอูที่รัสเซียใช้ในซีเรียกับตอชคาอูที่ยูเครนใช้ในเมืองสนิฌแนมีหมายเลขลำดับใกล้เคียงกันเป็นต้น ยิ่งไปกว่านั้น ทั้งรัสเซียและยูเครนต่างก็ใช้อาวุธที่ยึดได้จากอีกฝ่ายอย่างกว้างขวาง
คลิปวิดีโอปลอมคลิปหนึ่งที่ใส่ตราสัญลักษณ์บีบีซีและกล่าวโทษว่ากองกำลังยูเครนเป็นผู้ยิงขีปนาวุธได้แพร่สะพัดไปตามช่องเทเลแกรมที่สนับสนุนรัสเซียตั้งแต่วันที่ 10 เมษายน สถานีโทรทัศน์ของรัฐรัสเซียยังนำวิดีโอนี้ไปออกอากาศด้วย แต่บีบีซีไม่เคยผลิตวิดีโอใด ๆ ในลักษณะดังกล่าว
การประเมินปฏิกิริยาจากรัสเซีย
กระทรวงกลาโหมรัสเซียอ้างว่ากองกำลังของตนได้เลิกใช้ขีปนาวุธตอชคาอูไปแล้ว อย่างไรก็ตาม แอมเนสตี้ อินเตอร์เนชั่นแนล นักข่าวสืบสวนของคอนฟลิกต์อินเทลลิเจนซ์ทีม และผู้เชี่ยวชาญด้านการทหารจำนวนหนึ่งแสดงหลักฐานว่ากองกำลังรัสเซียได้เคยใช้ขีปนาวุธตอชคาในหลายพื้นที่ของยูเครนมาก่อนที่จะเกิดเหตุโจมตีสถานีกรามาตอสก์ ยิ่งไปกว่านั้น นักสืบจากโครงการโอเพนซอร์สฆายุนจากเบลารุสได้เผยแพร่วิดีโอแสดงขบวนรถบรรทุกรัสเซียที่บรรทุกขีปนาวุธตอชคาประเภทต่าง ๆ กำลังมุ่งหน้าจากเบลารุสมายังยูเครนในวันที่ 5 มีนาคม และ 30 มีนาคม สถาบันเพื่อการศึกษาสงครามประเมินว่ากองทัพผสมที่ 8 พิทักษ์รัฐของรัสเซียซึ่งประจำการอยู่ในดอนบัสมีขีปนาวุธตอชคาอูไว้ใช้ รายงานข่าวและภาพจากสื่อสังคมออนไลน์ของรัสเซียแสดงให้เห็นว่ากองพลน้อยขีปนาวุธที่ 47 (ซึ่งเป็นส่วนหนึ่งของกองทัพผสมที่ 8 ของรัสเซีย) ได้อวดขีปนาวุธตอชคาอูตามงานสาธารณะต่าง ๆ ใน พ.ศ. 2564 ซึ่งรวมถึงการเดินสวนสนามในวันแห่งชัยชนะที่เมืองครัสโนดาร์ด้วย
เมื่อวันที่ 14 เมษายน เบลลิงแคตระบุว่าหลักฐานโอเพนซอร์สที่มีอยู่ยังไม่เพียงพอที่จะระบุได้ว่าขีปนาวุธถูกยิงมาจากทิศทางใด
ซีเมเจอร์
บันไดเสียงซีเมเจอร์ เป็นบันไดเสียงเมเจอร์ที่ประกอบไปด้วย C, D, E, F, G, A, และ B เครื่องหมายตั้งบันไดเสียงของบันไดเสียงนี้ ไม่มีแฟลต และไม่มีชาร์ป
มีไมเนอร์ร่วม คือ เอไมเนอร์ และมีไมเนอร์คู่ขนาน คือ ซีไมเนอร์
หรรษา จึงวิวัฒนวงศ์
หรรษา จึงวิวัฒนวงศ์ (เกิด 19 ธันวาคม พ.ศ. 2532) เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก
ชีวิตส่วนตัว
หรรษาเป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ชื่อเล่น จูเนียร์ ปัจจุบันหรรษาเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ และระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ จรินทร์พร จุนเกียรติ
เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี หรรษาและวิเชียรสมรสกัน โดยงานหมั้นจัดขึ้นเมื่อวันที่ 19 มกราคม พ.ศ. 2560 พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัย   ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น. ด้วยวิธีการผ่าคลอด ปัจจุบัน ได้เลิกรากับสามีของเธอแล้ว
ละคร
{| class="wikitable" width = 60% ! เรื่อง !! ช่อง !! รับบท
แนวสันกระดูกสะบัก
แนวสันกระดูกสะบัก (Spine of scapula) เป็นแผ่นกระดูกที่ยื่นออกมา วางตัวเป็นแนวเฉียง ใกล้กลางลำตัว 4 ใน 5 (medial four-fifths) ของพื้นผิวด้านหลังของกระดูกสะบักส่วนบน แบ่งระหว่างแอ่งเหนือแนวสันกระดูกสะบัก (Supraspinatous fossa) และแอ่งใต้แนวสันกระดูกสะบัก (infraspinatous fossa)
แนวนี้เริ่มจากขอบแนวตั้ง เป็นบริเวณเรียบรูปสามเหลี่ยม ซึ่งมีเอ็นของจุดเกาะปลายของกล้ามเนื้อทราพีเซียสส่วนล่างคลุม และค่อยๆ ยกตัวขึ้นจนมาสุดที่อโครเมียน (acromion) ซึ่งยื่นออกมาเป็นข้อต่อไหล่
แนวสันกระดูกสะบักเป็นรูปสามเหลี่ยม และแบนลงจากด้านบนลงมา ยอดสามเหลี่ยมยื่นเข้าไปในขอบแนวกลาง (vertebral border)
พื้นผิวและขอบ
แนวสันกระดูกสะบักมี 2 พื้นผิวและ 3 ขอบ
ในบรรดาขอบทั้งสามของแนวสันกระดูกสะบัก ขอบด้านบน (anterior border) ยึดเกาะกับพื้นผิวด้านหลังของกระดูก ขอบด้านหลัง (posterior border) หรือสันของกระดูกสะบัก (crest of the spine) มีลักษณะกว้าง แบ่งออกเป็น 2 แนว (lips) และช่องระหว่างแนว และ ขอบด้านข้าง (lateral border) หรือฐาน เป็นขอบที่สั้นที่สุด มีลักษณะเว้าเล็กน้อย ขอบของมันหนาและกลม ด้านบนเชื่อมต่อกับพื้นผิวด้านล่างของอโครเมียน และด้านล่างเชื่อมต่อกับคอกระดูกสะบัก (neck of the scapula) เกิดเป็นขอบเขตด้านใกล้กลางของรอยเว้าใหญ่ของกระดูกสะบัก (great scapular notch) ซึ่งเชื่อมระหว่างแอ่งเหนือและใต้แนวสันกระดูกสะบัก
เบบี้บอย
"เบบี้บอย" (Baby Boy) คือ เพลงอาร์แอนด์บี–เรกเก้ โดยนักร้องชาวอเมริกัน บียอนเซ่ โนวส์ร่วมกับนักร้องแนวเร้กเก้ ชาวจาเมกานอย่าง ฌอน พอล เพลงนี้ได้ผลิตโดยโนวส์และ Scott Storch สำหรับอัลบั้มเปิดตัวการเป็นศิลปินเดี่ยวของเธอ เดนเจอรัสลีอินเลิฟ "เบบี้บอย" ได้แต่งขึ้นโดยโนวส์, Storch, Robert Waller, เจย์-ซี, และฌอน พอล
"เบบี้บอย" ได้วางจำหน่ายเมื่อวันที่ 14 ตุลาคม พ.ศ. 2546 ในสหรัฐอเมริกาโดยเป็นซิงเกิลที่ 2 จากอัลบั้ม ซิงเกิลนี้ประสบความสำเร็จในด้านของผลกำไรและอยู่อันดับหนึ่งบนชาร์ตบิลบอร์ดฮอต 100ถึง 9 สัปดาห์ติดต่อกัน มียอดขายระดับแพลตินัมในสหรัฐอเมริกาและเคยเป็นซิงเกิลที่อยู่บนอันดับหนึ่งยาวนานที่สุดของโนวส์จนมาถึงเพลงอีเรเพลสอเบิลซึ่งอยู่อันดับหนึ่งติดต่อกัน 10 สัปดาห์ "เบบี้บอย"ประสบความสำเร็จทั้งในระดับนานานชาติ อยู่ในสิบอันดับแรกในหลายๆชาติทั่วโลกและมียอดขายระดับแพลตินัมในออสเตรเลีย เพลงนี้ได้รับคำวิจารณ์ที่ดีจากธุรกิจดนตรีในที่ต่างๆและในนักจิจารณ์หลายๆคน American Society of Composers, Authors, and Publishers ได้จัดลำดับเพลงนี้ในปี พ.ศ. 2548 ว่าเป็นหนึ่งในเพลงที่ใช้ทำการแสดงมากที่สุดแห่งปี
การรับรอง
}}
หนังตะลุง
หนังตะลุง คือ ศิลปะการแสดงประจำท้องถิ่นอย่างหนึ่งของภาคใต้ เป็นการเล่าเรื่องราวที่ผูกร้อยเป็นนิยาย ดำเนินเรื่องด้วยบทร้อยกรองที่ขับร้องเป็นสำเนียงท้องถิ่น หรือที่เรียกกันว่าการ "ว่าบท" มีบทสนทนาแทรกเป็นระยะ และใช้การแสดงเงาบนจอผ้าเป็นสิ่งดึงดูดสายตาของผู้ชม ซึ่งการว่าบท การสนทนา และการแสดงเงานี้ นายหนังตะลุงเป็นคนแสดงเองทั้งหมดนั่นเอง
แต่เมื่อเวลาผ่านไป หนังตะลุงกลับกลายเป็นความบันเทิงที่ต้องจัดหามาในราคาที่ "แพงและยุ่งยากกว่า" เมื่อเทียบกับภาพยนตร์ เพราะการจ้างหนังตะลุงมาแสดง เจ้าภาพต้องจัดทำโรงหนังเตรียมไว้ให้ และเพราะหนังตะลุงต้องใช้แรงงานคน (และฝีมือ) มากกว่าการฉายภาพยนตร์ ค่าจ้างต่อคืนจึงแพงกว่า ยุคที่การฉายภาพยนตร์เฟื่องฟู หนังตะลุงและการแสดงท้องถิ่นอื่น ๆ เช่น มโนราห์ รองแง็ง ฯลฯ ก็ซบเซาลง ยิ่งเมื่อเข้าสู่ยุคที่ทุกบ้านมีโทรทัศน์ดู ละครโทรทัศน์จึงเป็นความบันเทิงราคาถูกและสะดวกสบาย ที่มาแย่งความสนใจไปจากศิลปะพื้นบ้านเสียเกือบหมด
ประวัติ
นักวิชาการหลายท่านเชื่อว่า มหรสพการแสดงเงาจำพวกหนังตะลุงนี้ เป็นวัฒนธรรมเก่าแก่ของมนุษยชาติ เคยปรากฏแพร่หลายมาทั้งในแถบประเทศยุโรป และเอเชีย โดยอ้างว่า มีหลักฐานปรากฏอยู่ว่า เมื่อครั้งพระเจ้าอเล็กซานเดอร์มหาราชมีชัยชนะเหนืออียิปต์ ได้จัดให้มีการแสดงหนัง (หรือการละเล่นที่คล้ายกัน) เพื่อเฉลิมฉลองชัยชนะและประกาศเกียรติคุณของพระองค์ และเชื่อว่า มหรสพการแสดงเงานี้มีแพร่หลายในประเทศอียิปต์มาแต่ก่อนพุทธกาล ในประเทศอินเดีย พวกพราหมณ์แสดงหนังที่เรียกกันว่า ฉายานาฏกะ เรื่องมหากาพย์รามายณะ เพื่อบูชาเทพเจ้าและสดุดีวีรบุรุษ ส่วนในประเทศจีน มีการแสดงหนังสดุดีคุณธรรมความดีของสนมเอกแห่งจักรพรรดิ์ยวนตี่ (พ.ศ. 411 - 495) เมื่อพระนางวายชนม์
ในสมัยต่อมา การแสดงหนังได้แพร่หลายเข้าสู่ในเอเชียอาคเนย์ เขมร พม่า ชวา มาเลเซีย และประเทศไทย คาดกันว่า หนังใหญ่คงเกิดขึ้นก่อนหนังตะลุง และประเทศแถบนี้คงจะได้แบบมาจากอินเดีย เพราะยังมีอิทธิพลของพราหมณ์หลงเหลืออยู่มาก เรายังเคารพนับถือฤๅษี พระอิศวร พระนารายณ์ และพระพรหม ยิ่งเรื่องรามเกียรติ์ ยิ่งถือว่าเป็นเรื่องขลังและศักดิ์สิทธิ์ หนังใหญ่จึงแสดงเฉพาะเรื่องรามเกียรติ์ เริ่มแรกคงไม่มีจอ คนเชิดหนังใหญ่จึงแสดงท่าทางประกอบการเชิดไปด้วย
เชื่อกันว่าหนังใหญ่มีอยู่ก่อนสมัยสมเด็จพระนารายณ์มหาราช เพราะมีหลักฐานอ้างอิงว่า มีนักปราชญ์ผู้หนึ่งเป็นชาวเวียงสระ จังหวัดสุราษฎร์ธานี เป็นผู้เชี่ยวชาญทางโหราศาสตร์และทางกวี สมเด็จพระเจ้าปราสาททองทรงเรียกตัวเข้ากรุงศรีอยุธยา ต่อมาได้เป็นพระอาจารย์ของสมเด็จพระนารายณ์มหาราช ได้รับการแต่งตั้งเป็นพระมหาราชครูหรือพระโหราธิบดี และมีรับสั่งให้พระมหาราชครูฟื้นฟูการเล่นหนัง (หนังใหญ่) อันเป็นของเก่าแก่ขึ้นใหม่ ดังปรากฏในสมุทรโฆษคำฉันท์ว่า
หนังใหญ่ แต่เดิมเรียกว่า "หนัง" นิยมเล่นกันแพร่หลายในแถบภาคกลาง ส่วนหนังตะลุง แต่เดิมคนในท้องถิ่นภาคใต้ก็เรียกสั้น ๆ ว่า "หนัง" เช่นกัน ดังคำกล่าวที่ได้ยินกันบ่อยว่า "ไปแลหนังโนรา" จึงสันนิษฐานว่า คำว่า "หนังตะลุง" คงจะเริ่มใช้เมื่อมีการนำหนังจากภาคใต้ไปแสดงให้เป็นที่รู้จักในภาคกลาง จึงได้เกิดคำ "หนังตะลุง" และ "หนังใหญ่" ขึ้นมาเพื่อไม่ให้ซ้ำซ้อนกัน หนังจากภาคใต้เข้าไปเล่นในกรุงเทพฯ ครั้งแรกสมัยพระบาทสมเด็จพระนั่งเกล้าเจ้าอยู่หัว โดยพระยาพัทลุง (เผือก) นำไปเล่นที่แถวนางเลิ้ง หนังที่เข้าไปครั้งนั้นเป็นนายหนังจากจังหวัดพัทลุง คนกรุงเทพฯจึงเรียก "หนังพัทลุง" ต่อมาเสียงเพี้ยนเป็น "หนังตะลุง"
เชื่อกันว่า หนังตะลุงเลียนแบบมาจากหนังใหญ่ โดยย่อรูปหนังให้เล็กลง ในยุคแรก ๆ คงแสดงเรื่องรามเกียรติ์เหมือนกัน แต่เปลี่ยนบทพากย์มาเป็นภาษาท้องถิ่น เปลี่ยนเครื่องดนตรีจาก พิณพาทย์ ตะโพน มาเป็น ทับ กลอง ฉิ่ง โหม่ง ซึ่งเป็นเครื่องดนตรีที่มีอยู่เดิมในภาคใต้ หลักฐานที่บอกว่าหนังตะลุงคงเลียนแบบมาจากหนังใหญ่ คือ แม้หนังตะลุงจะไม่ได้ใช้ พิณพาทย์ ตะโพน แต่ในโองการร่ายมนต์พระอิศวร (บทบูชาพระอิศวร) ก็ยังมีบทที่ว่า
ต่อมา หนังภาคใต้หรือหนังตะลุง รับอิทธิพลของหนังชวาเข้ามาผสมผสาน จึงทำให้เกิดวิวัฒนาการใน "รูปหนัง" ขึ้นมา รูปหนังใหญ่จะเป็นแผ่นเดียวกันทั้งตัว เคลื่อนไหวอวัยวะไม่ได้ แต่รูปหนังชวาเคลื่อนไหวมือและปากได้ ส่วนใหญ่รูปหนังจะเคลื่อนไหวมือได้เพียงข้างเดียว ยกเว้นรูปกาก หรือตัวตลก และรูปนางบางตัว ที่สามารถขยับมือได้ทั้งสองข้าง รูปหนังชวามีใบหน้าที่ผิดไปจากคนจริง และหนังตะลุงก็รับแนวคิดนี้มาปรับใช้กับรูปตัวตลก เช่น แกะรูปหนูนุ้ยให้หน้าคล้ายวัว เท่งหน้าคล้ายนกกระฮัง เป็นต้น นี่ก็อาจจะเป็นอีกความเชื่อหนึ่งที่ทำให้ถูกเรียกว่าหนังตะลุง เนื่องจาก คำว่า ตลุง หรือ dalang ในภาษาชวาและมาเลย์ หมายถึงคนที่เชิดรูปหุ่นของวาหยัง กุลิท และนอกจากนั้นตัวละครที่เป็นตัวตลก เช่นยอดทอง พูน หนูนุ้ย ก็มีความคล้ายคลึงกับ วาหยัง กุลิท
หนังตะลุงเกิดขึ้นเมื่อใดนั้น ยังไม่มีหลักฐานยืนยันแน่ชัด นักวิชาการสันนิษฐานว่าคงเป็นช่วงต้นกรุงรัตนโกสินทร์ เพราะกลอนหนังตะลุงนิยมแต่งเป็นกลอนแปด ซึ่งในสมัยอยุธยากลอนแปดไม่ได้เป็นที่นิยมแพร่หลาย ยิ่งในภาคใต้ วรรณกรรมพื้นบ้านรุ่นเก่าแก่ล้วนแต่งเป็นกาพย์ทั้งสิ้น กลอนแปดเพิ่งมาเป็นที่นิยมกันอย่างกว้างขวางก็เมื่อหลังสุนทรภู่แต่งเรื่องพระอภัยมณีออกเผยแพร่แล้วนี่เอง
หนังตะลุงเกิดขึ้นในภาคใต้ครั้งแรกที่จังหวัดใด ก็ยังไม่มีหลักฐานยืนยันแน่ชัด
ดนตรีหนังตะลุง
เครื่องดนตรีหนังตะลุงในอดีต มีความเรียบง่าย ชาวบ้านในท้องถิ่นประดิษฐ์ขึ้นได้เอง มี ทับ กลอง โหม่ง ฉิ่ง เป็นสำคัญ ส่วน ปี่ ซอ นั้นเกิดขึ้นภายหลัง แต่ก็ยังเป็นเครื่องดนตรีที่ชาวบ้านประดิษฐ์ได้เองอยู่ดี จนเมื่อมีวัฒนธรรมภายนอกเข้ามา โดยเฉพาะดนตรีไทยสากล หนังตะลุงบางคณะจึงนำเครื่องดนตรีใหม่ ๆ เข้ามาเสริม เช่น กลองชุด กีตาร์ ไวโอลิน ออร์แกน เมื่อเครื่องดนตรีมากขึ้น จำนวนคนในคณะก็มากขึ้น ต้นทุนจึงสูงขึ้น ทำให้ต้องเรียกค่าราด (ค่าจ้างแสดง) แพงขึ้น ประจวบกับการฉายภาพยนตร์แพร่หลายขึ้น จึงทำให้มีคนรับหนังตะลุงไปเล่นน้อยลง การนำเครื่องดนตรีสมัยใหม่เข้ามาเสริมนี้ บางท่านเห็นว่าเป็นการพัฒนาให้เข้ากับสมัยนิยม แต่หลายท่านก็เป็นห่วงว่าเป็นการทำลายเอกลักษณ์ของหนังตะลุงไปอย่างน่าเสียดาย
เครื่องดนตรีสำคัญของหนังตะลุงคือทับ ทับของหนังตะลุงเป็นเครื่องกำกับจังหวะและท่วงทำนองที่สำคัญที่สุด ผู้บรรเลงดนตรีชิ้นอื่น ๆ ต้องคอยฟังและยักย้ายจังหวะตามเพลงทับ เพลงที่นิยมเล่นมีถึง 12 เพลง คือ เพลงเดิน เพลงถอยหลังเข้าคลอง เพลิงเดินยักษ์ เพลงสามหมู่ เพลงนาดกรายออกจากวัง เพลงนางเดินป่า เพลงสรงน้ำ เพลงเจ้าเมืองออกสั่งการ เพลงชุมพล เพลงยกพล เพลงยักษ์ และเพลงกลับวัง นักดนตรีที่สามารถตีทับได้ครบทั้ง 12 เพลง เรียกกันว่า "มือทับ" เป็นคำยกย่องว่าเป็นคนเล่นทับมือฉมัง
ทับหนังตะลุงมี 2 ใบ ใบหนึ่งเสียงเล็กแหลม เรียกว่า "หน่วยฉับ" อีกใบหนึ่งเสียงทุ้ม เรียกว่า "หน่วยเทิง" ทับหน่วยฉับเป็นตัวยืน ทับหน่วยเทิงเป็นตัวเสริม หนังตะลุงในสมัยโบราณมีมือทับ 2 คน ต่อมา เมื่อประมาณ 60 ปีมาแล้ว หนังตะลุงใช้มือทับเพียงคนเดียว โดยใช้ผ้าผูกทับไขว้กัน เวลาเล่นบางคนวางทับไว้บนขา บางคนก็พาดขากดทับเอาไว้ไม่ให้เคลื่อนที่
โดยทั่วไป ตัวทับ หรือที่เรียกกันว่า "หุ่น" นิยมทำจากแก่นไม้ขนุน เนื่องจากตบแต่งและกลึงได้ง่าย บางครั้งก็ทำจากไม้กระท้อน โดยตัดไม้ออกเป็นท่อน ๆ ยาวท่อนละประมาณ 60 เซนติเมตร ใช้ขวานถากเกลาให้เป็นรูปคล้ายกลองยาว จากนั้นนำมาเจาะภายในและกลึงให้ได้รูปทรงตามต้องการ ลงน้ำมันชักเงาด้านนอก ทับเป็นเครื่องดนตรีที่ขึงหนังหน้าเดียว ขึ้นหน้าด้วยหนังบาง ๆ ส่วนใหญ่จะใช้หนังค่าง ตรงแก้มทับใช้เชือกหรือหวายผูกตรึงกับหุ่นให้แน่น มีสายโยงเร่งเสียงโดยใช้หนังเรียดโยงจากขอบหนังถึงคอทับ ก่อนใช้ทุกครั้ง ต้องชุบน้ำที่หนังหุ้ม ใช้ผ้าขนาดนิ้วก้อยอัดที่แก้มทับด้านใน เพื่อให้หนังตึงมีเสียงไพเราะกังวาน
ทับ มีชื่อเรียกอีกอย่างว่า โทนชาตรี
ตัวตลกหนังตะลุง
ตัวตลกหนังตะลุง เป็นตัวละครที่มีความสำคัญอย่างยิ่ง และเป็นตัวละครที่ "ขาดไม่ได้" สำหรับการแสดงหนังตะลุง บทตลกคือเสน่ห์ หรือสีสัน ที่นายหนังจะสร้างความประทับใจให้กับคนดู เมื่อการแสดงจบลง สิ่งที่ผู้ชมจำได้ และยังเก็บไปเล่าต่อก็คือบทตลก นายหนังตะลุงคนใดที่สามารถสร้างตัวตลกได้มีชีวิตชีวาและน่าประทับใจ สามารถทำให้ผู้ชมนำบทตลกนั้นไปเล่าขานต่อได้ไม่รู้จบ ก็ถือว่าเป็นนายหนังที่ประสบความสำเร็จในอาชีพโดยแท้จริง
ในการแสดงประเภทอื่น ๆ ตัวละครที่โดดเด่นและติดตาตรึงใจผู้ชมที่สุด มักจะเป็นพระเอก นางเอก แต่สำหรับหนังตะลุง ตัวละครที่จะอยู่ในความทรงจำของคนดูได้นานที่สุดก็คือตัวตลก มีเหตุผลหลายประการ ที่ทำให้บทตลกของหนังตะลุงติดตรึงใจผู้ชมได้มากกว่าบทพระเอกหรือนางเอก ดังต่อไปนี้
เหตุผลสำคัญอีกประการหนึ่ง ที่ทำให้คนดูหนังตะลุงรู้สึกผูกพันกับตัวตลกมากกว่าตัวละครอื่น ๆ ในเรื่อง คือ ตัวตลกหนังตะลุงเหล่านี้เป็นตัวละคร "ยืน" หมายถึง ตัวตลกตัวหนึ่งเล่นได้หลายเรื่อง โดยใช้ชื่อเดิม บุคลิกเดิม นอกจากนั้น ตัวตลกหนังตะลุงยังเป็นพับลิกโดเมนอีกด้วย นายหนังทุกคณะสามารถหยิบตัวตลกตัวใดไปเล่นก็ได้ เราจึงเห็น อ้ายเท่ง อ้ายหนูนุ้ย มีอยู่ในเกือบทุกเรื่อง ของหนังตะลุงเกือบทุกคณะ
รูปตัวตลก
รูปตัวตลกหนังตะลุง หรือที่เรียกว่า รูปกาก ส่วนใหญ่จะไม่ใส่เสื้อ บางตัวนุ่งโสร่งสั้นแค่เข่า บางตัวนุ่งกางเกง และส่วนใหญ่จะมีอาวุธประจำตัว ตัวตลกทุกตัวสามารถขยับมือขยับปากได้ หนังแต่ละคณะจะมีรูปตัวตลกไม่น้อยกว่าสิบตัว แต่โดยปกติจะใช้แสดงในแต่ละเรื่องแค่ไม่เกินหกตัวเท่านั้น
ตัวตลกเอก
ตัวตลกเอก หมายถึง ตัวตลกที่มีชื่อเสียงเป็นที่รู้จักทั่วไป นายหนังคณะต่าง ๆ หลายคณะนิยมนำไปแสดง มีดังต่อไปนี้ บรมครูอิ่ม จันทร์ชุม ผู้แกะหนังตะลุง ให้ข้อมูลว่า นายหนูนุ้ย บ้านอยู่ที่บ้านพรวน ต.ท่าหิน อ.สทิงพระ จ.สงขลา ได้เขียนบันทึกไว้ที่รูปปั้นหน้าอาคารทำการที่บางแก้ว พัทลุง (ครูอิ่ม จันทร์ชุม เกียรติคุณ ปี พ.ศ. ๒๕๒๖ ผู้มีผลงานดีเด่นทางด้านวัฒนธรรมของภาคใต้ ปี พ.ศ. ๒๕๓๑ รับโล่ผู้สาธิตสินค้าหัตถกรรมดีเด่น ปี พ.ศ. ๒๕๔๕ ครูภูมิปัญญาไทย รุ่นที่ ๒ ด้านศิลปกรรม (การแกะหนังตะลุง) จากนำนักงานคณะกรรมการการศึกษาแห่งชาติ สำนักนายกรัฐมนตรี)
โดยปกติตัวตลกหนังตะลุงจะต้องมีคู่หู เพื่อเอาไว้รับส่งมุกตลกโต้ตอบกัน ในแต่ละเรื่องจะมีตัวตลกเอกอย่างน้อยสองคู่ คือ เป็นพี่เลี้ยงพระเอกคู่หนึ่ง และเป็นพี่เลี้ยงนางเอกคู่หนึ่ง นอกจากที่ยกตัวอย่างมา ยังมีตัวตลกประกอบอีกจำนวนมาก
โรงหนังตะลุง
ขั้นตอนการแสดง
หนังตะลุงทุกคณะมีลำดับขั้นตอนในการแสดงเหมือนกันจนถือเป็นธรรมเนียมนิยม ดังนี้
วัดป้อมวิเชียรโชติการาม
วัดสร้างราว พ.ศ. 2323 หรืออาจก่อนหน้านั้น เข้าใจว่าเดิมเป็นชุมชนของชาวรามัญซึ่งอพยพเข้ามาตั้งแต่สมัยอยุธยา ได้สร้างวัดแห่งนี้ขึ้นและตั้งขึ้นตามชื่อหมู่บ้าน หรืออาจสร้างขึ้นพร้อมป้อมวิเชียรโชฎก (พ.ศ. 2371) ชาวบ้านเรียกวัดป้อม ได้รับพระราชทานวิสุงคามสีมาเมื่อ พ.ศ. 2328 เขตวิสุงคามสีมากว้าง 8 เมตร ยาว 16 เมตร ผูกพัทธสีมาเมื่อประมาณ พ.ศ. 2418 พระมหาสมัย กมโล เจ้าอาวาสรูปที่ 4 ได้เริ่มปรับปรุงวัด ตั้งแต่ พ.ศ. 2508 เป็นต้นมา มีการก่อสร้างกุฏิสงฆ์ทรงไทยยกพื้นสูงเพื่อหนีน้ำท่วม โดยสร้างด้วยไม้จำนวน 10 หลัง ล้อมรอบหอฉันและหอสวดมนต์ ซึ่งก่อสร้างด้วยไม้เช่นกัน แล้วเสร็จปี พ.ศ. 2530 โดยพระครูวิเชียรโชติคุณ (สมพงษ์ สุวโจ) เจ้าอาวาสรูปปัจจุบัน (พ.ศ. 2537–ปัจจุบัน) ได้มีการปรับปรุงพัฒนาวัดอย่างต่อเนื่องเรื่อยมา โดยยกกุฏิ หอฉัน หอสวดมนต์ หอพระไตรปิฎกให้สูงขึ้น ปรับถมพื้นที่วัดเพื่อป้องกันน้ำท่วม วัดป้อมวิเชียรโชติการามได้รับการสถาปนาเป็นพระอารามหลวง เมื่อ พ.ศ. 2539
ปูชนียวัตถุของวัด ได้แก่ พระประธานในพระอุโบสถเป็นพระพุทธรูปเนื้อโลหะ สร้างในสมัยกรุงรัตนโกสินทร์ พระพุทธรูปศิลาแรงหรือหลวงพ่อแดง พระพุทธวชิรปราการ (หลวงพ่อเพชร) ซึ่งทางวัดได้หล่อขึ้นเป็นพระประธานประจำพระอุโบสถหลังใหม่
จักรวาลของแฮร์รี่ พอตเตอร์
จักรวาลที่ได้รับการบรรยายไว้ในหนังสือนวนิยายเรื่องแฮร์รี่ พอตเตอร์ ของ เจ. เค. โรว์ลิง นั้นเป็นโลกที่ประกอบไปด้วยสังคมของผู้วิเศษและคนธรรมดา หรือที่เรียกกันว่า มักเกิล นวนิยายได้อธิบายไว้ว่า โลกมักเกิลถือเป็นสังคมที่มีประชากรมากกว่าโลกเวทมนตร์ โดยโลกทั้งสองนี้ไม่ได้ถูกแยกออกจากกัน แต่กลับอยู่ร่วมกันในรูปแบบทับซ้อน โดยโลกเวทมนตร์นั้นจะแทรกซึมอยู่ในสังคมของพวกมักเกิล สถานที่และชุมชนของเหล่าผู้วิเศษก็มักจะอยู่ทับซ้อนกับสถานที่ในโลกมักเกิลและจะถูกป้องกันไว้ด้วยพลังเวทมนตร์เพื่อไม่ให้มักเกิลสามารถสังเกตเห็นได้ เรื่องราวที่เกิดขึ้นในนวนิยายนั้นเกิดขึ้นในช่วงทศวรรษ 1990 ซึ่งสถานที่หลักของเรื่องนั่นก็คือ โรงเรียนฮอกวอตส์ แต่ในขณะเดียวกัน ทางผู้แต่งก็ได้มีการบรรยายถึงสถานที่อื่น ๆ ในโลกเวทมนตร์ทั้งในอดีตและในขณะที่เกิดเรื่องราวในนวนิยายเช่นเดียวกัน คำว่า "โลกเวทมนตร์" นั้นจึงหมายถึงชุมชนของผู้วิเศษที่กระจายตัวอยู่ทั่วทุกมุมโลก ไม่ใช่โลกอีกใบที่แยกออกไปอย่างเป็นเอกเทศ แต่เป็นโลกที่หลบซ่อนตัวอยู่ในโลกมักเกิลนั่นเอง ผมรักแฮร์รี่พอตเตอร์
ลักษณะโดยสังเขป
เนื่องจากโลกเวทมนตร์นั้นดำเนินอยู่ด้วยการปิดกั้นตัวเองจากโลกมักเกิล สิ่งประดิษฐ์ในโลกเวทมนตร์จึงมีลักษณะเฉพาะของตัวเองและมักจะทำงานด้วยเวทมนตร์ โดยอุปกรณ์เทคโนโลยีของมักเกิลนั้นจะไม่สามารถใช้งานได้เมื่ออยู่ในโลกเวทมนตร์ แต่อุปกรณ์ สิ่งประดิษฐ์ และวิถีชีวิตบางอย่างของผู้วิเศษนั้นก็มีความคล้ายคลึงกับมักเกิลอยู่บ้าง แต่มักจะไม่มีความทันสมัยเท่า อาทิ การใช้ปากกาขนนกแทนปากกาปกติ การรับข่าวสารผ่านหนังสือพิมพ์หรือวิทยุ และการใช้นกฮูกในการติดต่อสื่อสาร เป็นต้น อย่างไรก็ตาม ผู้วิเศษเองก็มีการสร้างสรรค์วัฒนธรรม เงินตรา และค่านิยมของตัวเองขึ้นเช่นเดียวกัน ซึ่งทำให้อนุมานได้ว่า แม้ผู้วิเศษในโลกเวทมนตร์มีลักษณะการดำรงชีวิตที่แตกต่างจากมักเกิลแต่ก็รับเอาวัฒนธรรมบางส่วนมาปรับใช้บ้างในบางกรณี แต่ก็ยังคงรักษาวัฒนธรรมและค่านิยมของตัวเองเอาไว้บางส่วน
เกออร์ค ซีม็อน โอห์ม
เกออร์ค ซีม็อน โอห์ม (Georg Simon Ohm) เกิดเมื่อวันที่ 16 มีนาคม ค.ศ. 1787 ที่เมืองแอร์ลังเงินในจักรวรรดิโรมันอันศักดิ์สิทธิ์ (ปัจจุบันอยู่ทางตะวันตกเฉียงใต้ของประเทศเยอรมนี) เป็นนักฟิสิกส์ผู้ค้นพบความสัมพันธ์ระหว่างความต่างศักย์ไฟฟ้ากับความต้านทานไฟฟ้า และเป็นผู้คิดค้นการคำนวณหาความต้านทานของเส้นลวดนำไฟฟ้าที่รู้จักกันโดยทั่วกันว่าเรียกว่ากฎของโอห์ม